CELEX: 31983R0726
Language: el
Date: 1983-03-28 00:00:00
Title: Κανονισμός (ΕΟΚ) αριθ. 726/83 του Συμβουλίου της 28ης Μαρτίου 1983 περί παρατάσεως της περιόδου εμπορίας 1982/83 στον τομέα του προβείου και αιγείου κρέατος

Avis juridique important

|

31983R0726

Κανονισμός (ΕΟΚ) αριθ. 726/83 του Συμβουλίου της 28ης Μαρτίου 1983 περί παρατάσεως της περιόδου εμπορίας 1982/83 στον τομέα του προβείου και αιγείου κρέατος  

Επίσημη Εφημερίδα αριθ. L 085 της 31/03/1983 σ. 0002 - 0003

***** ΚΑΝΟΝΙΣΜΟΣ (ΕΟΚ) αριθ. 726/83 ΤΟΥ ΣΥΜΒΟΥΛΙΟΥ  της 28ης Μαρτίου 1983  περί παρατάσεως της περιόδου εμπορίας 1982/83 στον τομέα του προβείου και αιγείου κρέατος  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 1837/80 του Συμβουλίου της 27ης Ιουνίου 1980 περί κοινής οργανώσεως αγοράς στον τομέα του προβείου και αιγείου κρέατος (1), όπως τροποποιήθηκε τελευταία από τον κανονισμό (ΕΟΚ) αριθ. 1195/82 (2), και ιδίως το άρθρο 3 παράγραφοι 3 και 5,  την πρόταση της Επιτροπής,  Εκτιμώντας:  ότι εκρίθη αναγκαίο να επανεξεταστούν στο σύνολό τους τα προβλήματα που συνδέονται με τον καθορισμό των τιμών για την επόμενη περίοδο εμπορίας, γεγονός που συνεπάγεται καθυστέρηση του καθορισμού των τιμών αυτών· ότι είναι, συνεπώς, αναγκαίο να παραταθεί η περίοδος εμπορίας 1982/83 για τον τομέα του προβείου και αιγείου κρέατος μέχρι τις 24 Απριλίου 1983 και να καθορισθούν εποχιακές τιμές βάσεως, τιμές παρεμβάσεως και παράγωγες τιμές παρεμβάσεως για την αντίστοιχη περίοδο εμπορίας,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Στον τομέα του προβείου και αιγείου κρέατος η περίοδος εμπορίας 1982/83 λήγει στις 24 Απριλίου 1983, η δε περίοδος εμπορίας 1983/84 αρχίζει στις 25 Απριλίου 1983.  Άρθρο 2  Οι εποχιακές τιμές βάσεως, τιμές παρεμβάσεως και παράγωγες τιμές παρεμβάσεως για την περίοδο από 4 μέχρι 24 Απριλίου 1983 καθορίζονται στο παράρτημα.  Άρθρο 3  Ο παρών κανονισμός αρχίζει να ισχύει στις 4 Απριλίου 1983.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 28 Μαρτίου 1983.  Για το Συμβούλιο  Ο Πρόεδρος  J. ERTL  (1) ΕΕ αριθ. L 183 της 16. 7. 1980, σ. 1.  (2) ΕΕ αριθ. L 140 της 20. 5. 1982, σ. 22.  ΠΑΡΑΡΤΗΜΑ  1.2.3.4.5 //   //   //   //   //   // Εβδομάδα που  αρχίζει στις   // Εβδομάδα  αριθ.  // Τιμή βάσεως  // Τιμή παρεμβάσεως  (ECU/100 kg)  // Παράγωγη  τιμή παρεμβάσεως  (ECU/100 kg)  //   //   //   //   //   // 4 Απριλίου 1983  // 1  // 450,84  // 383,21  // 364,43  // 11 Απριλίου 1983  // 2  // 450,84  // 383,21  // 364,43  // 18 Απριλίου 1983  // 3  // 450,84  // 383,21  // 364,43  //   //   //   //   //